CELEX: 32008R1250
Language: mt
Date: 2008-12-12
Title: Regolament tal-Kummissjoni (KE) Nru 1250/2008 tat- 12 ta’ Diċembru 2008 li jemenda r-Regolament (KE) Nru 2074/2005 b'rigward għar-rekwiżiti ta' ċertifikazzjoni għall-importazzjoni tal-prodotti tas-sajd, tal-molluski bivalvi ħajjin, l-ekinodermi, it-tunikati u l-gastropodi tal-ibħra maħsuba għall-konsum mill-bniedem (Test b’relevanza għaż-ŻEE)

16.12.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 337/31
               
            REGOLAMENT TAL-KUMMISSJONI (KE) Nru 1250/2008
      tat-12 ta’ Diċembru 2008
      li jemenda r-Regolament (KE) Nru 2074/2005 b'rigward għar-rekwiżiti ta' ċertifikazzjoni għall-importazzjoni tal-prodotti tas-sajd, tal-molluski bivalvi ħajjin, l-ekinodermi, it-tunikati u l-gastropodi tal-ibħra maħsuba għall-konsum mill-bniedem
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 2006/88/KE tal-24 ta' Ottubru 2006 dwar il-ħtiġiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta’ ċertu mard f'annimali akkwatiċi (1), u b'mod partikolari l-Artikolu 25(a) u (d) tagħha,
      Wara li kkunsidrat ir-Regolament (KE) Nru 852/2004 tal-Parlament Ewropew u tal-Kunsill tad-29 ta' April 2004 dwar l-iġjene tal-prodotti tal-ikel (2), u partikolarment l-Artikolu 12 tiegħu,
      Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (3), u b’mod partikolari l-Artikolu 9 tiegħu,
      Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta’ April 2004 li jippreskrivi regoli speċifiċi għall-organizzazzjoni ta' kontrolli uffiċjali fuq prodotti li joriġinaw mill-annimali maħsuba għall-konsum uman (4), u b'mod partikolari l-Artikolu 16 tiegħu,
      Wara li kkunsidrat ir-Regolament (KE) Nru 882/2004 tal-Parlament Ewropew u l-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifika tal-konformità mal-liġi tal-għalf u l-ikel, is-saħħa tal-annimali u r-regoli dwar il-welfare tal-annimali (5), u b'mod partikolari l-Artikolu 63 tiegħu,
      Billi:
      
                  (1)
               
               
                  Ir-Regolament tal-Kummissjoni (KE) Nru 2074/2005 tal-5 ta’ Diċembru 2005 jistipula l-miżuri ta’ implimentazzjoni għal ċertu prodotti skont ir-Regolament (KE) Nru 853/2004 tal-Parlament Ewropew u tal-Kunsill u għall-organizzazzjoni tal-kontrolli uffiċjali skont ir-Regolament (KE) Nru 854/2004 tal-Parlament Ewropew u tal-Kunsill u r-Regolament (KE) Nru 882/2004 tal-Parlament Ewropew u tal-Kunsill, li jidderoga mir-Regolament (KE) Nru 852/2004 tal-Parlament Ewropew u tal-Kunsill u li jemenda r-Regolamenti (KE) Nru 853/2004 u (KE) Nru 854/2004 (6) jipprovdu mudelli ta' ċertifikati tas-saħħa għall-importazzjonijiet ta' prodotti tas-sajd u molluski bivalvi maħsuba għall-konsum mill-bniedem fl-Appendiċi IV u l-Appendiċi V tal-Anness VI.
               
            
                  (2)
               
               
                  Id-Direttiva tal-Kunsill 2006/88/KE u r-Regolament tal-Kummissjoni (KE) Nru 1251/2008 tat-12 ta’ Diċembru 2008 li jimplimentaw id-Direttiva 2006/88/KE rigward il-kondizzjonijiet u r-rekwiżiti ta' ċertifikazzjoni għat-tqegħid fis-suq u l-introduzzjoni fil-Komunità tal-annimali tal-akkwakultura u prodotti li joriġinaw minnhom u tistipula lista tal-ispeċi vetturi (7) jistipulaw ir-rekwiżiti tas-saħħa tal-annimali applikabbli għat-tqegħid fis-suq u l-importazzjoni tal-annimali tal-akkwakultura u prodotti li joriġinaw minnhom għall-konsum mill-bniedem.
               
            
                  (3)
               
               
                  Dawn id-dispożizzjonijiet jinkludu restrizzjonijiet fuq l-importazzjonijiet ta' ċerti kunsinni tal-annimali tal-akkwakultura u l-prodotti li joriġinaw minnhom ta' speċi suxxettibbli għall-mard tal-annimali akkwatiċi mniżżla fil-Parti II tal-Anness IV tad-Direttiva 2006/88/KE u r-rekwiżiti tat-trasport.
               
            
                  (4)
               
               
                  Iċ-ċertifikati mudell stipulati fir-Regolament (KE) Nru 2074/2005 għandhom jiġu emendati f'konformità mar-rekwiżiti stipulati fid-Direttiva 2006/88/KE u r-Regolament (KE) Nru 1251/2008.
               
            
                  (5)
               
               
                  Ir-rekwiżiti speċifiċi rigward il-molluski bivalvi ħajjin imsemmija fit-Taqsima VII tal-Anness III tar-Regolament (KE) Nru 853/2004 japplikaw ukoll għall-ekinodermi, it-tunikati u l-gastropodi tal-ibħra ħajjin. Għalhekk, jeħtieġ li l-ambitu taċ-ċertifikat jitkabbar għal importazzjonijiet tal-molluski bivalvi ħajjin maħsuba għall-konsum mill-bniedem billi jiġu inklużi l-ekinodermi ħajjin, it-tunikati ħajjin u l-gastropodi tal-ibħra ħajjin.
               
            
                  (6)
               
               
                  Ir-Regolament (KE) Nru 2074/2005 għandu għalhekk jiġi emendat skont dan.
               
            
                  (7)
               
               
                  Jeħtieġ li jiġi introdott perjodu ta' tranżizzjoni biex l-Istati Membri u l-industrija jiġu permessi jieħdu l-miżuri meħtieġa biex jikkonformaw mar-rekwiżiti l-ġodda stipulati f'dan ir-Regolament.
               
            
                  (8)
               
               
                  Il-miżuri stipulati f'dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      Emenda għar-Regolament (KE) Nru 2074/2005
      Ir-Regolament (KE) Nru 2074/2005 huwa emendat skont l-Anness ta’ dan ir-Regolament.
      Artikolu 2
      Miżuri ta’ tranżizzjoni
      1.   Għal perjodu ta' tranżizzjoni sat-30 ta' Ġunju 2009, il-kunsinni li għalihom inħareġ ċertifikat tas-saħħa skont il-mudell stipulat fir-Regolament (KE) Nru 2074/2005 kif emendat mir-Regolament (KE) Nru 1664/2006, jistgħu jiġu importati fil-Komunità.
      2.   Għal perjodu ta' tranżizzjoni sal-31 ta' Lulju 2010, il-kunsinni li nħareġ ċertifikat tas-saħħa għalihom skont il-mudell stipulat fir-Regolament (KE) Nru 2074/2005 kif emendat mir-Regolament (KE) Nru 1664/2006, jistgħu jiġu importati fil-Komunità.
      
                  (a)
               
               
                  il-kunsinni tal-prodotti tas-sajd li l-attestazzjoni tas-saħħa tal-annimali stipulata għalihom fil-Parti II tal-mudell taċ-ċertifikat tas-saħħa stipulat fl-Appendiċi IV tal-Anness VI tar-Regolament (KE) Nru 2074/2005 kif emendat minn dan ir-Regolament mhix appikabbli, kif deskritta fin-nota (2) ta' dik il-Parti II;
               
            
                  (b)
               
               
                  il-kunsinni tal-molluski bivalvi ħajjin, l-ekinodermi, it-tunikati u l-gastropodi tal-ibħra li l-attestazzjoni tas-saħħa tal-annimali stipulata għalihom fil-Parti II tal-mudell taċ-ċertifikat tas-saħħa stipulat fl-Appendiċi IV tal-Anness VI tar-Regolament (KE) Nru 2074/2005 kif emendat minn dan ir-Regolament mhix appikabbli, kif deskritta fin-nota (2) ta' dik il-Parti II;
               
            Artikolu 3
      Dħul fis-seħħ
      Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Dan għandu japplika mill-1 ta’ Jannar 2009.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 12 ta’ Diċembru 2008.
         
            
               Għall-Kummissjoni
            
            Androulla VASSILIOU
            
               Membru tal-Kummissjoni
            
         
      
      
         (1)  ĠU L 328, 24.11.2006, p. 14.
      
         (2)  ĠU L 139, 30.4.2004, p. 1.
      
         (3)  ĠU L 139, 30.4.2004, p. 55.
      
         (4)  ĠU L 139, 30.4.2004, p. 206.
      
         (5)  ĠU L 165, 30.4.2004, p. 1.
      
         (6)  ĠU L 338, 22.12.2005, p. 27.
      
         (7)  Ara paġna 41 ta' dan il-Ġurnal Uffiċjali.
      
         ANNESS
         L-Anness VI tar-Regolament (KE) Nru 2074/2005 qed jiġi emendat kif ġej:
         
                     (1)
                  
                  
                     Appendiċi IV huwa ssostitwit b'dan li ġej:
                     
                        “Appendiċi IV mal-Anness VI
                        MUDELL TAĊ-ĊERTIFIKAT TAS-SAĦĦA GĦAL IMPORTAZZJONIJIET TA' PRODOTTI TAS-SAJD MAĦSUBA GĦALL-KONSUM UMAN
                        
                           
                        Test ta 'immaġni
                        
                           Parti I : Dettalji tal-kunsinja mibgħuta
                           PAJJIŻ
                           Iċ-ċertifikat veterinarju għall-UE
                           I.1. Kunsinnatur
                           Isem
                           Indirizz
                           Kodiċi Postali
                           Tel.Nru
                           I.2. Numru ta' ċertifikat ta' riferenza
                           I.2.a
                           I.3. Awtorita ċentrali kompetenti
                           I.4. Awtorita lokali kompetenti
                           I.5. Destinatarju
                           Isem
                           Indirizz
                           Kodiċi Postali
                           Tel.Nru
                           I.6.
                           I.7. Pajjiż ta' oriġini
                           Kodiċi ISO
                           I.8. Reġjun ta' oriġini
                           Kodiċi
                           I.9. Pajjiż ta' destinazzjoni
                           Kodiċi ISO
                           I.10.
                           I.11. Pajjiż ta' oriġini
                           Isem
                           Numru approvat
                           Indirizz
                           I.12.
                           I.13. Post ta' tghabija
                           I.14. Data ta' tluq
                           I.15. Mezz ta' trasport
                           Ajruplan
                           Vaxxel
                           Vagun
                           Vejikolu tat-triq
                           Ohrajn
                           Identifikazzjoni
                           Referenzi Dokumentarji:
                           I.16. BIP tad-dħul fl-UE
                           I.17.
                           I.18. Deskrizzjoni tal-prodott
                           I.19. Kodiċi tal-Komodita (Kodici CN)
                           I.20. Kwantità
                           I.21. Temperatura ta' prodotti
                           Ambjent
                           Mkessaħ
                           Friżat
                           I.22. Numru ta' pakketti
                           I.23. Identifikazzjoni tal-kontenitur/ Numru ta' siġill
                           I.24. Tip ta' ippakkettar
                           I.25. Prodotti ċċertifikati
                           Konsum uman
                           I.26.
                           I.27. Għall-importazzjoni jew l-ammissjoni fl-UE
                           I.28. Identifikazzjoni tal-prodotti
                           Speċi
                           Numru ta’ l-approvazzjoni ta’ l-istabbilimenti
                           (Isem xjentifiku)
                           Natura ta' l-oġġetti
                           tip ta ’ trattament
                           impjant tal-manifattura
                           Numru ta' pakketti
                           Piż nett
                        
                        
                           
                        Test ta 'immaġni
                        
                           IL-Parti II: Ċertifikazzjoni
                           PAJJIŻ
                           Prodotti tas-sajd
                           II. Attestazzjoni tas-saħħa
                           II.a. In-numru ta’ referenza taċ-ċertifikat
                           II.b.
                           II.1 (1) Attestazzjoni tas-Saħħa Pubblika
                           Jien, li ismi jidher imniżżel hawn taħt, niddikjara li jiena konxju mid-dispożizzjonijiet rilevanti tar-Regolamenti (KE) Nru 178/2002, (KE) Nru 852/2004, (KE) Nru 853/2004 u (KE) Nru 854/2004 u niċċertifika li l-prodotti tas-sajd deskritti hawn fuq ġew prodotti skond dawk ir-rekwiżiti, b'mod partikolari li:
                           ġejjin minn stabbiliment(i) li jimplementa(w) programm imsejjes fuq il-prinċipji tal-HACCP skond ir-Regolament (KE) Nru 852/2004;
                           inqabdu u ġew ittrattati abbord bastimenti, twasslu l-art, ġew ittrattati u fejn meħtieġ imħejjija, ipproċessati, iffriżati, jitħallew jinħallu iġjenikament f'konformità mar-rekwiżiti stipulati fit-Taqsima VIII, il-Kapitoli I sa IV tal-Anness III tar-Regolament (KE) Nru 853/2004;
                           jissodisfaw l-istandards tas-saħħa stipulati fit-Taqsima VIII, tal-Kapitolu V tal-Anness III mar-Regolament (KE) Nru 853/2004 u l-kriterji stipulati fir-Regolament (KE) Nru 2073/2005 dwar il-kriterji mikrobijoloġiċi għall-oġġetti tal-ikel;
                           ġew imballati, maħżuna u ttrasportati f'konformità mat-Taqsima VIII, il-Kapitoli VI sa VIII tal-Anness III tar-Regolament (KE) Nru 853/2004;
                           ġew immarkati skond it-Taqsima I tal-Anness II tar-Regolament (KE) Nru 853/2004
                           il-garanziji li jkopru l-annimali ħajjin u l-prodotti tagħhom, jew joriġinaw mill-akkwakultura, stipulati mill-pjanijiet dwar ir-residwi li tressqu skond id-Direttiva 96/23/KE, u b’mod partikolari l-Artikolu 29 tagħha, ġew issodisfatti; u
                           Għaddew b'mod sodisfaċenti l-kontrolli uffiċjali stipulati fl-Anness III tar-Regolament (KE) Nru 854/2004.
                           II.2 (2)(4)Attestazzjoni tas-saħħa tal-annimali għall-ħut u l-krustaċej li joriġinaw mill-akkwakultura
                           II.2.1 (3)(4)Rekwiżiti għall-ispeċi suxxettibbli għas-Sindromu epiżootiku ulċerattiv (EUS), in-nekrożi ematopojetika epiżootika (EHN), is-sindromu Taura u l-marda Yellowhead
                           Jiena, l-ispettur uffiċjali li ismi huwa mniżżel hawn taħt, hawnhekk qiegħed niċċertifika li l-annimali tal-akkwakultura u l-prodotti li joriġinaw minnhom imsemmija fil-Parti I ta' dan iċ-ċertifikat:
                           (5)joriġinaw minn pajjiż/territorju, żona jew kompartiment iddikjarati ħielsa mill-(4)[EUS] (4)[EHN (4)[Sindromu Taura] (4)[Marda Yellowhead] skond il-Kapitolu VIII tad-Direttiva 2006/88/KE jew l-Istandard OIE rilevanti mill-awtorità kompetenti ta' pajjiżi,
                           (i) fejn il-mard rilevanti jingħarraf lill-awtorità kompetenti, u r-rapporti dwar suspetti ta’ infezzjonijiet tal-marda rilevanti jistħarrġu minnufih mis-servizzi uffiċjali,
                           (ii) l-introduzzjonijiet kollha ta' speċi suxxettibbli għall-mard rilevanti ġejjin minn żona ddikjarata ħielsa mill-marda, u
                           (iii) speċi suxxettibbli għall-mard rilevanti mhumiex imlaqqma kontra l-mard rilevanti]
                           II.2.2 (3)(4)[Rekwiżiti għall-ispeċi suxxettibbli għas-settiċemija emorraġika virali (VHS), in-nekrożi ematopojetika li tinfetta (IHN), anemija tas-salamun li tinfetta (ISA), Marda bil-vajrus erpete tal-Koi (KHV) u l-marda tal-white spot maħsuba għal Stat Membru, żona jew kompartiment iddikjarati ħielsa mill-mard jew suġġetti għal sorveljanza jew programm ta' qerda għall-marda rilevantiJiena
                           Jiena, l-ispettur uffiċjali li ismi huwa mniżżel hawn taħt, b'dan niċċertifika li l-annimali tal-akkwakultura u l-prodotti li joriġinaw minnhom imsemmija fil-Parti I ta' dan iċ-ċertifikat:
                           (6)joriġinaw minn pajjiż/territorju, żona jew kompartiment iddikjarati ħielsa mill-(4)[VHS] (4)[IHN] (4)[ISA] (4)[KHV] (4)[Marda tal-White Spot] skond il-Kapitolu VIII tad-Direttiva 2006/88/KE jew l-Istandard OIE rilevanti mill-awtorità kompetenti ta' pajjiżi,
                           (i) fejn il-mard rilevanti jingħarraf lill-awtorità kompetenti, u r-rapporti dwar suspetti ta’ infezzjonijiet tal-marda rilevanti jistħarrġu minnufih mill-awtorità kompetenti,
                           (ii) l-introduzzjonijiet kollha ta' speċi suxxettibbli għall-mard rilevanti ġejjin minn żona ddikjarata ħielsa mill-marda, u
                           (iii) speċi suxxettibbli għall-mard rilevanti mhumiex imlaqqma kontra l-mard rilevanti]
                           II.2.3 Ħtiġijiet ta' trasport u ttikkettjar
                           Jien, veterinarju uffiċjali hawn taħt iffirmat, b'dan niċċertifika li:
                           II.2.3.1 l-annimali tal-akkwakultura msemmija hawn fuq huma mqiegħda taħt kondizzjonijiet, inkluż il-kwalità tal-ilma, li ma jbidlux l-istatut ta' saħħithom;
                           II.2.3.2 il-kontejner tat-trasport jew kontenitur ssiġillat li ma jidħolx ilma fih qabel it-tgħabbija hu nadif u diżinfettat jew qatt ma ntuża; u
                           II.2.3.3 il-kunsinna hi identifikata minn tikketta li tinqara fuq in-naħa ta' barra tal-kontejner, jew meta tinġarr minn kontejner ssiġillat li ma jidħolx ilma fih, fil-manifest tal-vapur, bit-tagħrif rilevanti msemmi fil-kaxxi I.7 sa I.11 tal-Parti I ta' dan iċ-ċertifikat, u din id-dikjarazzjoni:
                           ‘(4)[Ħut](4)[Krustaċej maħsuba għall-konsum mill-bniedem fil-Komunità’.
                        
                        
                           
                        Test ta 'immaġni
                        
                           PAJJIŻ
                           Prodotti tas-sajd
                           II. Attestazzjoni tas-saħħa
                           II.a. In-numru ta’ referenza taċ-ċertifikat
                           II.b.
                           Noti
                           Il-Parti I:
                           Kaxxa ta’ referenza I.8: Reġjun tal-oriġini: Għal molluski bivalvi ffriżati jew ipproċessati, indika ż-żona tal-produzzjoni
                           Kaxxa ta’ referenza I.11.: Post tal-oriġini: isem u indirizz tal-istabbiliment li jibgħat.
                           Kaxxa ta’ referenza I.15: Numru tar-reġistrazzjoni (vaguni tal-ferrovija jew kontenituri u trakkijiet), numru tat-titjira (ajruplan) jew isem (vapur). Għandu jingħata tagħrif separat fil-każ tal-ħatt u t-tagħbija mill-ġdid.
                           Kaxxa ta’ referenza I.19: uża l-kodiċi HS xierqa: 03.01, 03.02, 03.03, 03.04, 03.05, 03.06, 03.07, 05.11.91, 15.04, 15.18.00, 16.03, 16.04, 16.05.
                           Kaxxa ta’ referenza I.23: Identifikazzjoni tan-numru tal-kontejner/siġill: Indika kull fejn issib numru tas-serje tas-siġill.
                           Kaxxa ta’ referenza I.28: Tip ta' prodott: Speċifika jekk joriġinax mill-akkwakultura jew mill-baħar ħieles.
                           Tip ta trattament: Speċifika jekk hux ħaj, iffriżat jew ipproċessat.
                           Impjant tal-manifattura: jinkludu bastiment tal-fabbrika, bastiment tal-friża, maħżen imkessaħ, impjant tal-ipproċessar.
                           IL-Parti II:
                           (1) Il-Parti II.I ta' dan iċ-ċertifikat ma tapplikax għall-pajjiżi b'rekwiżiti ta' ċertifikazzjoni tas-saħħa pubblika speċjali stipulati fi ftehimiet ta' ekwivalenza jew leġislazzjoni Komunitarja oħra.
                           (2) Il-Parti II.2 ta' dan iċ-ċertifikat ma tapplikax għal:
                           (a) krustaċej mhux vijabbli, li tfisser krustaċej li mhumiex kapaċi jgħixu bħala annimali ħajjin jekk jittieħdu lura fl-ambjent minn fejn inġabu;
                           (b) ħut li jinqatel u li jitneħħilu l-intern qabel il-kunsinna,
                           (c) annimali tal-akkwakultura u l-prodotti li joriġinaw minnhom, li jitqiegħdu fis-suq għall-konsum mill-bniedem mingħajr aktar proċessar , dment li huma ppakkjati f'imballaġġi tal-bejgħ bl-imnut li jikkonformaw mad-dispożizzjonijiet għal tali imballaġġi fir-Regolament (KE) Nru 853/2004.
                           (d) krustaċej maħsuba għall-istabbilimenti tal-ipproċessar awtorizzati skond l-Artikolu 4(2) tad-Direttiva 2006/88/KE, jew għal ċentri ta' spedizzjoni, ċentri ta' purifikazzjoni jew negozji simili mgħammra b’sistema li tittratta l-ħmieġ mitfugħ ’il barra li tista’ tagħmel lill-patoġeni kkonċernati inattivi, jew fejn il-ħmieġ huwa soġġett għal tipi oħra ta’ trattament li jnaqqsu r-riskju tat-tixrid tal-mard fl-ilmijiet naturali għal livell aċċettabbli,
                           (e) krustaċej maħsuba għal aktar proċessar qabel ma jiġu kkonsmati mill-bniedem mingħajr ħżin temporanju fuq il-post tal-ipproċessar u ppakkjati u ttikkettjati għal dak il-għan skont ir-Regolament (KE) Nru 853/2004.
                           (3) Il-Partijiet II.2.1 u II.2.2 ta' dan iċ-ċertifikat japplikaw biss għall-ispeċi suxxettibbli għal waħda jew aktar mard imsemmija f'dan it-titlu. L-ispeċi suxxettibbli huma mniżżla fl-Anness IV tad-Direttiva 2006/88/KE.
                           (4) Żomm kif xieraq.
                           (5) Għall-kunsinni tal-ispeċi suxxettibbli għall-EUX, EHN, is-sindromu Taura u/jew il-mard Yellowhead, din id-dikjarazzjoni għandha tinżamm għall-kunsinna li għandha tiġi awtorizzata fi kwalunkwe parti tal-Komunità.
                           (6) Biex jiġu awtorizzati fi Stat Membru, żona jew kompartiment (il-kaxxi I.9 u I.10 tal-Parti I taċ-ċertifikat) iddikjarati ħielsa mill-VHS, IHN, ISA, KHV jew il-marda Whitespot jew b'sorveljanza jew programm ta' qerda stabbilit skond l-Artikolu 44(1) jew (2) tad-Direttiva 2006/88/KE, waħda mid-dikjarazzjonijiet għandha tinżamm jekk il-kunsinna fiha speċijiet suxxettibbli għall-mard(a) li għalih(a) j/tapplika l-ħelsien mill-mard jew il-programm(i). Dejta dwar l-istatus tal-marda ta' kull razzett jew żoni ta' trobbija tal-molluski fil-Komunità hija aċċessibbli fuq http://ec.europa.eu/food/animal/liveanimals/aquaculture/index_en.htm.
                           Il-kulur tat-timbru u l-firma għandu jkun differenti minn dak tad-dettalji l-oħra fiċ-ċertifikat.
                           Spettur uffiċjali
                           Isem (b’ittri kbar):
                           Data:
                           Timbru:
                           Kwalifika u titlu:
                           Firma:”
                        
                     
                  
               
                     (2)
                  
                  
                     Il-Parti A tal-Appendiċi V tiġi ssostitwita b’dan li ġej:
                     
                        “Appendiċi V tal-Anness VI
                        IL-PARTI A
                        MUDELL TAĊ-ĊERTIFIKAT TAS-SAĦĦA GĦAL IMPORTAZZJONIJIET TAL- MOLLUSKI BIVALVI ĦAJJIN, L-EKINODERMI, IT-TUNIKATI U L-GASTROPODI TAL-IBĦRA MAĦSUBA GĦALL-KONSUM UMAN
                        
                           
                        Test ta 'immaġni
                        
                           Parti I : Dettalji tal-kunsinja mibg?uta
                           PAJJIŻ
                           Iċ-ċertifikat veterinarju għall-UE
                           I.1. Kunsinnatur
                           Isem
                           Indirizz
                           Kodiċi Postali
                           Tel.Nru
                           I.2. Numru ta' ċertifikat ta' riferenza
                           I.2.a
                           I.3. Awtorita ċentrali kompetenti
                           I.4. Awtorita lokali kompetenti
                           I.5. Destinatarju
                           Isem
                           Indirizz
                           Kodiċi Postali
                           Tel.Nru
                           I.6.
                           I.7. Pajjiż ta' oriġini
                           Kodiċi ISO
                           I.8. Reġjun ta' oriġini
                           Kodiċi
                           I.9. Pajjiż ta' destinazzjoni
                           Kodiċi ISO
                           I.10.
                           I.11. Pajjiż ta' oriġini
                           Isem
                           Numru approvat
                           Indirizz
                           I.12.
                           I.13. Post ta' tghabija
                           I.14. Data ta' tluq
                           I.15. Mezz ta' trasport
                           Ajruplan
                           Vaxxel
                           Vagun
                           Vejikolu tat-triq
                           Oħrajn
                           Identifikazzjoni
                           Referenzi Dokumentarji:
                           I.16. BIP tad-dħul fl-UE
                           I.17.
                           I.18. Deskrizzjoni tal-prodott
                           I.19. Kodiċi tal-Komodita (Kodiċi CN)
                           03 07
                           I.20. Kwantità
                           I.21. Temperatura ta' prodotti
                           Ambjent
                           Mkessaħ
                           Friżat
                           I.22. Numru ta' pakketti
                           I.23. Identifikazzjoni tal-kontenitur/ Numru ta' siġill
                           I.24. Tip ta' ippakkettar
                           I.25. Prodotti ċċertifikati
                           Konsum uman
                           I.26.
                           I.27. Għall-importazzjoni jew l-ammissjoni fl-UE
                           I.28. Identifikazzjoni tal-prodotti
                           Speċi
                           Numru ta’ l-approvazzjoni ta’ l-istabbilimenti
                           (Isem xjentifiku)
                           impjant tal-manifattura
                           Numru ta' pakketti
                           Piż nett
                        
                        
                           
                        Test ta 'immaġni
                        
                           IL-Parti II: Ċertifikazzjoni
                           PAJJIŻ
                           Molluski bivalvi ħajjin, ekinodermi, it- tunikati u l-gastropodi tal-ibħra
                           II. Attestazzjoni tas-saħħa
                           II.a. In-numru ta’ referenza taċ-ċertifikat
                           II.b.
                           II.1 (1)Attestazzjonijiet tas-saħħa pubblika għall-molluski bivalvi ħajjin, l-ekinodermi, it-tunikati u l-gastropodi tal-ibħra
                           Jien, li ismi jidher imniżżel hawn taħt, niddikjara li jiena konxju mid-dispożizzjonijiet rilevanti tar-Regolamenti (KE) Nru 178/2002, (KE) Nru 852/2004, (KE) Nru 853/2004 u (KE) Nru 854/2004 u niċċertifika li (4)[l-molluski bivalvi ħajjin] (4)[l-ekinodermi ħajjin] (4)[it-turnikati ħajjin] (4)[il-gastropodi tal-ibħra ħajjin] deskritti hawn fuq ġew prodotti skond dawn ir-rekwiżiti, b'mod partikolari li:
                           ġejjin minn stabbiliment(i) li jimplementa(w) programm imsejjes fuq il-prinċipji tal-HACCP skondt ir-Regolament (KE) Nru 852/2004;
                           inħasdu, fejn meħtieġ jingħaddu jew jiġu ttrasportati f'konformità mat-Taqsima VII, il-Kapitoli I u II tal-Anness III tar-Regolament (KE) Nru 853/2004;
                           ġew ittrattati, fejn meħtieġ purifikati u ppakkjati f'konformità mat-Taqsima VII, il-Kapitoli III u IV tal-Anness III tar-Regolament (KE) Nru 853/2004;
                           jissodisfaw l-istandards tas-saħħa stipulati fit-Taqsima VII, tal-Kapitolu V tal-Anness III għar-Regolament (KE) Nru 853/2004 u l-kriterji stipulati fir-Regolament (KE) Nru 2073/2005 dwar il-kriterji mikrobijoloġiċi għall-oġġetti tal-ikel;
                           ġew ippakkjati, maħżuna u ttrasportati f'konformità mat-Taqsima VII, il-Kapitoli VI sa VIII tal-Anness III tar-Regolament (KE) Nru 853/2004;
                           ġew immarkati u ttikkettjati skond it-Taqsima I tal-Anness II u t-Taqsima VII, tal-Kapitolu VII tal-Anness III tar-Regolament (KE) Nru 853/2004;
                           f'każ ta' pectinidae maħsuda barra ż-żoni ta' produzzjoni kklassifikati, jikkonformaw mar-rekwiżiti speċifiċi stipulati fit-Taqsima VII, il-Kapitolu IX tal-Anness III tar-Regolament (KE) Nru 853/2004, u
                           għaddew b'mod sodisfaċenti mill-kontrolli uffiċjali stipulati fl-Anness II tar-Regolament (KE) Nru 854/2004.
                           II.2 (2)(4)Attestazzjoni tas-saħħa tal-annimali għall-molluski bivavli ħajjin li joriġinaw mill-akkwakultura
                           II.2.1 (3)(4)[Rekwiżiti għall-ispeċi suxxettibbli għall-Bonamia exitiosa, il-Perkinsus marinus u l-Microcytos mackini
                           Jiena, l-ispettur uffiċjali li ismi huwa mniżżel hawn taħt, b'dan niċċertifika li l-molluski bivalvi ħajjin imsemmija fil-Parti I ta' dan iċ-ċertifikat:
                           (5)joriġinaw minn pajjiż/territorju, żona jew kompartiment iddikjarati ħielsa mill-(4)[Bonamia exitiosa] (4)[Perkinsus marinus] (4)[Mikrocytos mackini] skond il-Kapitolu VIII tad-Direttiva 2006/88/KE jew l-Istandard OIE rilevanti mill-awtorità kompetenti ta' pajjiżi,
                           fejn il-mard rilevanti jingħarraf lill-awtorità kompetenti, u r-rapporti dwar suspetti ta’ infezzjonijiet tal-marda rilevanti jistħarrġu minnufih mis-servizzi uffiċjali, u
                           l-introduzzjonijiet kollha ta' speċi suxxettibbli għall-mard rilevanti ġejjin minn żona ddikjarata ħielsa mill-marda.]
                           II.2.2 (3)(4)[Rekwiżiti għal speċi suxxettibbli għall-Marteilia refringens u l-Bonamia ostreae maħsuba għal Stat Membri, żona jew kompartiment iddikjarati ħielsa mill-mard jew suġġetti għal sorveljenza jew programm ta' qerda għall-marda rilevanti
                           Jien, l-ispettur uffiċjali li ismi jidher imniżżel hawn taħt, b'dan niċċertifika li l-mollusku bivalvi ħajjin imsemmija hawn fuq:
                           (6)joriġinaw minn pajjiż/territorju, żona jew kompartiment iddikjarati ħielsa mill-(4)[Marteilia refringens] (4)[Bonamia ostreae] skont il-Kapitolu VIII tad-Direttiva 2006/88/KE jew l-Istandard OIE rilevanti mill-awtorità kompetenti ta' pajjiżi,
                           (i) fejn il-mard rilevanti jingħarraf lill-awtorità kompetenti, u r-rapporti dwar suspetti ta’ infezzjonijiet tal-marda rilevanti jistħarrġu minnufih mis-servizzi uffiċjali, u
                           (ii) l-introduzzjonijiet kollha ta' speċi suxxettibbli għall-mard rilevanti ġejjin minn żona ddikjarata ħielsa mill-marda.]
                           II.2.3 Ħtiġijiet ta' trasport u ttikettjar
                           Jien, il-veterinarju uffiċjali li ismi jidher imniżżel hawn taħt, b'dan niċċertifika li:
                           II.2.3.1 il-molluski bivalvi ħajjin imsemmija hawn fuq huma mqiegħda taħt kondizzjonijiet, inkluż il-kwalità tal-ilma, li ma jbiddlux l-istat ta' saħħithom,
                           II.2.3.2 til-kontejner tat-trasport jew kontenitur ssiġillat li ma jidħolx ilma fih qabel it-tgħabbija hu nadif u diżinfettat jew qatt ma ġie użat; u
                           II.2.3.3 il-kunsinna hi identifikata minn tikketta li tinqara fuq in-naħa ta' barra tal-mikrokontejner, jew meta tinġarr minn kontejner issiġillat li ma jidħolx ilma fih, fil-manifest tal-bastiment, bit-tagħrif rilevanti msemmi fil-kaxxi I.7 sa I.11 tal-Parti I ta' dan iċ-ċertifikat, u din id-dikjarazzjoni:
                           ‘Molluski bivalvi ħajjin maħsuba għall-konsum mill-bniedem fil-Komunità’.
                        
                        
                           
                        Test ta 'immaġni
                        
                           PAJJIŻ
                           Molluski bivalvi ħajjin, ekinodermi, it-tunikati u l-gastropodi tal-ibħra
                           II. Attestazzjoni tas-saħħa
                           II.a. In-numru ta’ referenza taċ-ċertifikat
                           II.b.
                           Noti
                           Il-Parti I:
                           Kaxxa ta’ referenza I.8: Reġjun tal-oriġini: indika ż-żona ta' produzzjoni.
                           Kaxxa ta’ referenza I.11.: Post tal-oriġini: isem u indirizz tal-istabbiliment li jibgħat.
                           Kaxxa ta’ referenza I.15: Numru tar-reġistrazzjoni (vaguni tal-ferrovija jew kontejners u trakkijiet), numru tat-titjira (ajruplan) jew isem (vapur). Għandu jingħata tagħrif separat fil-każ tal-ħatt u t-tagħbija mill-ġdid.
                           Kaxxa ta’ referenza I.23: Identifikazzjoni tan-numru tal-kontejner/siġill: Indika kull fejn issib numru tas-serje tas-siġill.
                           Kaxxa ta’ referenza I.28: Impjant tal-manifattura: inkluż iċ-ċentru tad-dispaċċ, iċ-ċentru ta' purifikazzjoni.
                           IL-Parti II:
                           (1) Il-Parti II.I ma tapplikax għall-pajjiżi b'rekwiżiti ta' ċertifikazzjoni tas-saħħa pubblika speċjali stipulati fi Ftehimiet ta' Ekwivalenza jew leġislazzjoni Komunitarja oħra.
                           (2) Il-Parti II.2 ma tapplikax għal:
                           (a) molluski mhux vijabbli, li tfisser molluski li mhumiex kapaċi jgħixu bħala annimali ħajjin jekk jittieħdu lura fl-ambjent minn fejn inġabu;
                           (b) molluski bivalvi ħajjin li tqiegħdu fis-suq għall-konsum mill-bniedem mingħajr aktar proċessar, dment li jkunu ppakkjati f'imballaġġi tal-bejgħ bl-imnut li jikkonformaw mad-dispożizzjonijiet għal tali imballaġġi fir-Regolament (KE) Nru 853/2004.
                           (c) molluski bivalvi ħajjin maħsuba għall-istabbilimenti tal-ipproċessar awtorizzati skont l-Artikolu 4(2) tad-Direttiva 2006/88/KE, jew għal ċentri ta' spedizzjoni, ċentri ta' purifikazzjoni jew negozji simili mgħammra b’sistema li tittratta l-ħmieġ mitfugħ ’il barra li tista’ tagħmel lill-patoġeni konċernati inattivi, jew fejn il-ħmieġ huwa soġġett għal tipi oħra ta’ trattament li jnaqqsu r-riskju tat-tixrid tal-mard fl-ilmijiet naturali għal livell aċċettabbli,
                           (d) molluski bivalvi ħajjin maħsuba għal aktar proċessar qabel ma jiġu kkonsmati mill-bniedem mingħajr ħżin temporanju fuq il-post tal-ipproċessar u ppakkjati u ttikkettjati għal dak il-għan skont ir-Regolament (KE) Nru 853/2004.
                           (3) Il-Partijiet II.2.1 u II.2.2 japplikaw biss għall-ispeċi suxxettibbli għal waħda jew aktar mard imsemmija fit-titlu. L-ispeċi suxxettibbli huma mniżżla fl-Anness IV tad-Direttiva 2006/88/KE.
                           (4) Żomm kif xieraq.
                           (5) Għall-kunsinni tal-ispeċi suxxettibbli għall-Bonamia exitiosa, il-Perkinsus marinus u l-Microcytos mackini, din id-dikjarazzjoni għandha tinżamm għall-kunsinna li għandha tiġi awtorizzata fi kwalunkwe parti tal-Komunità.
                           (6) Biex jiġu awtorizzati fi Stat Membru, żona jew kompartiment (il-kaxxi I.9 u I.10 tal-Parti I taċ-ċertifikat) iddikjarati ħielsa mill-Marteilia refringens jew il-Bonamia ostreae jew b'sorveljanza jew programm ta' qerda stabbilit skond l-Artikolu 44(1) jew (2) tad-Direttiva 2006/88/KE, waħda mid-dikjarazzjonijiet għandha tinżamm jekk il-kunsinna fiha speċijiet suxxettibbli għall-mard(a) li għalihom j/tapplika l-ħelsien mill-mard jew il-programm(i). Dejta dwar l-istatus tal-marda ta' kull razzett jew żoni ta' trobbija tal-molluski fil-Komunità hija aċċessibbli fuq http://ec.europa.eu/food/animal/liveanimals/aquaculture/index_en.htm
                           Il-kulur tat-timbru u l-firma għandu jkun differenti minn dak tad-dettalji l-oħra fiċ-ċertifikat.
                           Spettur uffiċjali
                           Isem (b’ittri kbar):
                           Data:
                           Timbru:
                           Kwalifika u titlu:
                           Firma:”